Α.Σ. Άρης Πτολεμαΐδας

Ο Α.Σ. Άρης Πτολεμαΐδας υπήρξε αθλητικός σύλλογος της Πτολεμαΐδας που ιδρύθηκε το 1928 και δραστηριοποιήθηκε στο άθλημα του ποδοσφαίρου. Αποτέλεσε το πιο διακεκριμένο ποδοσφαιρικό σωματείο της πόλης με 12 συμμετοχές στη Β' Εθνική.

Ιστορία 
1928-1978: Επιτυχίες και Β' Εθνική 
Αρχικά αγωνίστηκε στο πρωτάθλημα περιφέρειας Δυτικής Μακεδονίας που διοργάνωνε η Ε.Π.Σ. Μακεδονίας και τη σεζόν 1953-54 αναδείχθηκε πρωταθλητής, ενώ το 1957 υπήρξε ένα από τα δεκαέξι συνολικά ιδρυτικά σωματεία της Ε.Π.Σ. Βορειοδυτικής Μακεδονίας. Στην πρώτη χρονία της ΕΠΣ ΒΔ, ο Αρης είχε την εξής σύνθεση: Βαγγέλης Πετράκης (τερμ.), Γιώργος Καζαντζής, Σταύρος Φραγκουλίδης, Παντελίδης Αρίστος, Χατζηγεωργίου Δημήτρης, Τσαχουρίδης  Αλέκος, Ακριτίδης Αλέκος, Γιουβανάκος Γιώργος, Παραστατίδης Νίκος, Τριανταφυλλίδης Τριαντάφυλλος, Μαυρικάκης Παρμενίων.Ο θρυλικός ΑΡΗΣ Πτολεμαϊδος στο ημερολόγιο 1958 - e-ptolemeos.gr

Το 1961 και το 1962 αγωνίστηκε στο πρωτάθλημα για την άνοδο στην Α΄ Εθνική που άτυπα αποτελούσε πρωτάθλημα Β΄ Εθνικής και όπου αμφότερα προκρίθηκε από το πρωτάθλημα Ε.Π.Σ. Β/Δ Μακεδονίας. 

Το 1962 κέρδισε την ιστορική άνοδο στη νεοσύστατη τότε Β΄ Εθνική κατηγορία και συμμετείχε στο πρώτο επίσημο πρωτάθλημα της σεζόν 1962-63, κατά το οποίο κατέλαβε την 8η θέση της βαθμολογίας,Greece - List of Second Level Final Tables, 1962/63, Alexander Mastrogiannopoulos, Rec.Sport.Soccer Statistics Foundation ενώ ο ποδοσφαιριστής του Άρη Αιμίλιος Θεοφανίδης, αναδείχθηκε πρώτος σκόρερ του ομίλου. Στην Β΄ Εθνική αγωνίστηκε ανελλιπώς μέχρι και τη σεζόν 1971-72,Greece - List of Second Level Final Tables, Alexander Mastrogiannopoulos, Rec.Sport.Soccer Statistics Foundation σημειώνοντας συνολικά 10 χρόνια παρουσίας. Τις χρονιές 1963-64 και 1966-67 κατέλαβε την 4η θέση της βαθμολογίας αμφότερα.Greece - List of Second Level Final Tables, 1963/64, Alexander Mastrogiannopoulos, Rec.Sport.Soccer Statistics FoundationGreece - List of Second Level Final Tables, 1966/67, Alexander Mastrogiannopoulos, Rec.Sport.Soccer Statistics Foundation Η σύνθεση του Αρη το 1967-68 στη Β' Εθνική ηταν: Βαγγέλης Κούσης (αρχηγος), Οδυσσέας Παυλίδης, Γεώργιος Ανδρονικίδης, Λάκης Γεωργιάδης (τερμ.), Νίκος Θεοδωρίδης, Γεώργιος Τανίδης, Μιχάλης Μανώλας, Στέλιος Πουλασιχίδης, Αλέκος Καραμανίδης, Φώτης Φολτόπουλος, Σταύρος Φραγκουλίδης.

Στη συνέχεια αγωνίστηκε στο πρωτάθλημα Ε.Π.Σ. Β/Δ Μακεδονίας και το 1977 κέρδισε την άνοδο στη νεοσύστατη τότε Εθνική Ερασιτεχνική κατηγορία, τρίτη τη τάξει εθνική κατηγορία, στην οποία αγωνίστηκε τη σεζόν 1977-78. Έπειτα τη λήξη της αγωνιστικής περιόδου, το καλοκαίρι του 1978 αποφασίστηκε η συγχώνευσή του με τον συμπολίτη «Πτολεμαίο Πτολεμαΐδας» (έτος ίδρυσης 1926), κάτι που σήμαινε και το τέλος της ιστορίας του. Από τη συγχώνευση δημιουργήθηκε ο «Α.Γ.Σ. Εορδαϊκός Πτολεμαΐδας» ως μετονομασία του Άρη και ο «Α.Γ.Σ. Αναγέννηση Πτολεμαΐδας» ως μετονομασία του Πτολεμαίου.

Επανίδρυση
Αργότερα ο σύλλογος επανασυστάθηκε τη δεκαετία του 1980. Το ρόστερ του Αρη το 2001-02 στην ΕΠΣ Κοζάνης ήταν: Στεφανίδης Διονύσης, Σίσκος Ιωάννης, Νίκκου Αλέξανδρος, Χατζής Στέφανος, Τζουβάρας Δημήτρης, Καλαμάρας Ηλίας, Μαρτζέλης Ανδρέας (τερμ.), Συμεωνίδης Αλέξης, Κάτω: Λιάμπος Βασίλης, Παπαχρήστου Μανώλης, Ακριτίδης Χρήστος, Νεοφυτίδης Παναγιώτης, Παπαχρήστου Δημήτρης, Μπακίδης Λάζος Κούσης Θεόδωρος. Προπονητής ηταν ο Λάζος Τρανταφυλλίδης και πρόεδρος ο Ακριτίδης Τάκης.Ο Άρης Πτολεμαΐδας το 2002 (φωτογραφία) - top-sport.gr

Τίτλοι - διακρίσεις
Ε.Π.Σ. Μακεδονίας: 1953-54
Β' Εθνική: 12 συμμετοχές

Σημαντικοί ποδοσφαιριστές 
Από τον Άρη Πτολεμαΐδας αναδείχθηκαν σπουδαίοι ποδοσφαιριστές με σημαντική παρουσία στην Α΄ Εθνική, όπως μεταξύ άλλων:
Βασίλης Ζεΐμπέκης (Άρης Θεσσαλονίκης)
Βαγγέλης Πετράκης (Άρης Θεσσαλονίκης, ΑΕΚ, ΟΦΗ)
Βαγγέλης Κούσης (Απόλλων Καλαμαριάς)
Αιμίλιος Θεοφανίδης (ΑΕΚ, ΠΑΟΚ)
Βαγγέλης Τσιφτσάκης (Α.Γ.Σ.Κ. Καστοριά), Μάκης Βουνοτρυπίδης (Α.Ο. Τρίκαλα)
Στέλιος Πουλασιχίδης (ΠΑΟΚ) και Γιώργος Τανίδης (ΑΕΚ, Παναχαϊκή, Α.Σ. Ρόδος)

 Παραπομπές 

 Πηγές 
 Βασίλης Ζεΐμπέκης, «Ο ΑΘΛΗΤΙΣΜΌΣ ΣΤΗΝ ΠΤΟΛΕΜΑΪΔΑ ΑΠΟ ΤΟ 1920 / ΑΡΗΣ ΠΤΟΛΕΜΑΪΔΑΣ» ptolemaida.gr
 Νίκος Παπαδόπουλος, «Άρης, ο θρύλος της Πτολεμαΐδος», 15 Μαρτίου 2011 ai-vres.blogspot.com

Κατηγορία:Αθλητικοί σύλλογοι Κοζάνης
Κατηγορία:Ιδρύσεις αθλητικών συλλόγων το 1928
Κατηγορία:Ιδρύσεις ποδοσφαιρικών ομάδων το 1928
Κατηγορία:Ανενεργές ποδοσφαιρικές ομάδες Ελλάδας